Καλλιθέα, 02/04/2025

Αριθ. πρωτ. : -**18024**- -

**ΠΡΟΣ:**

**Τον κ. Πρόεδρο του Δημοτικού Συμβουλίου**

|  |
| --- |
| Πληροφορίες :  |
| Τηλέφωνο : 210 9565618 (εσωτ.1) |
| e-mail : antidimarxospaidikisagogis-athlisis@kallithea.gr |
| [https://kallithea.gr](https://kallithea.gr/?page_id=19408)  |

**ΘΕΜΑ: «EΓΚΡΙΣΗ ΑΘΛΗΤΙΚΩΝ ΕΚΔΗΛΩΣΕΩΝ »**

Κύριε Πρόεδρε,

Παρακαλούμε όπως στα θέματα της ημερήσιας διάταξης συμπεριλάβετε και τα στην περίληψη αναγραφόμενα θέματα και εγκρίνετε τις Αθλητικές εκδηλώσεις που θα διεξαχθούν στις αθλητικές εγκαταστάσεις του Δήμου Καλλιθέας.

Έχοντας υπόψη:

* τις διατάξεις του άρθρου 158 του Ν. 3463/2006
* τις διατάξεις του άρθρου 65 του ν. 3852/2010
* Τις αθλητικές εκδηλώσεις ως εξής:

**1**. Την αθλητική εκδήλωση που διοργανώνεται για 4η χρονιά «**ΚΟΛΥΜΠΩ ΓΙΑ ΤΟΝ ΑΥΤΙΣΜΟ»** **η οποία θα διεξαχθεί στο Δημοτικό κολυμβητήριο την Κυριακή 27 Απριλίου 2025.** Η αθλητική αυτή εκδήλωση έχει ως στόχο την ενημέρωση για τον αυτισμό και την ισότιμη συμμετοχή των ατόμων με νευροδιαφορετικότητα στα αθλητικά δρώμενα. Επαγγελματίες κολυμβητές και ερασιτέχνες που έχουν δηλώσει συμμετοχή ανά διαδρομή με την παρουσία θα συμβάλουν στην ενημέρωση για τον αυτισμό.

**2**. Το αίτημα με αριθμ. Πρωτ. **349/18.2.2025** του Αθλητικού Συλλόγου **ΦΙΛΑΘΛΗΤΙΚΟΣ** σύμφωνα με το οποίο αιτείται τη συν διοργάνωση με το Δήμο Καλλιθέας για το «**15Ο ΔΙΕΘΝΕΣ ΜΙΤΙΝΓΚ ΑΛΜΑΤΩΝ»** **που θα διεξαχθεί στο Δημοτικό Στάδιο Καλλιθέας στις 28 Μαΐου 2025.** Πρόκειται για το μοναδικό στην κατηγορία του special event της World Athletics στην Ελλάδα. Το Διεθνές meeting αλμάτων στο οποίο συμμετέχουν αθλητές και αθλήτριες από 15 και πλέον χώρες, αποτελεί και αγώνα του ΣΕΓΑΣ για όλα τα διεθνή πρωταθλήματα.

καθώς και

**3.** Το αίτημα με αριθμ. Πρωτ. **94/12.2.2025** του Γυμναστικού Συλλόγου **ΑΜΙΛΛΑ** σύμφωνα με το οποίο αιτείται τη συν διοργάνωση με το Δήμο Καλλιθέας για τη **«10η ΗΜΕΡΙΔΑ ΓΥΜΝΑΣΤΙΚΗΣ ΓΙΑ ΟΛΟΥΣ»** **που θα διεξαχθεί στο Δημοτικό κλειστό Γυμναστήριο Έσπερος στις 16 Ιουνίου 2025.** Η Ημερίδα Γυμναστικής αποτελεί για πολλά χρόνια ένα αθλητικό γεγονός για το δήμο μας, με στόχο την ενίσχυση της δια βίου άθλησης με τη συμμετοχή, την ομαδικότητα, τη δημιουργία, τη χαρά της άσκησης και της κίνησης γενικότερα.

Αφού λάβετε υπόψη τα παραπάνω αναφερόμενα παρακαλούμε όπως εγκρίνετε **α)** τη διοργάνωση από το Δήμο Καλλιθέας της αθλητικής εκδήλωσης **«ΚΟΛΥΜΠΩ ΓΙΑ ΤΟΝ ΑΥΤΙΣΜΟ»** που θα διεξαχθεί την **Κυριακή 27 Απριλίου 2025 στο Δημοτικό Κολυμβητήριο Καλλιθέας,**

**β)** τη συν διοργάνωση του **«15ου ΔΙΕΘΝΕΣ ΜΙΤΙΝΓΚ ΑΛΜΑΤΩΝ»** με το αθλητικό σωματείο ΦΙΛΑΘΛΗΤΙΚΟΣ που θα διεξαχθεί στις **28 Μάϊου 2025 στο Δημοτικό Στάδιο Καλλιθέας** και **γ)** τη συν διοργάνωση της **«10ης ΗΜΕΡΙΔΑΣ** **ΓΥΜΝΑΣΤΙΚΗΣ ΓΙΑ ΟΛΟΥΣ»** με το Γυμναστικό Σύλλογο ΑΜΙΛΛΑ που θα διεξαχθεί στις **16 Ιουνίου 2025 στο Δημοτικό κλειστό Γυμναστήριο Έσπερος**.

Με εκτίμηση

Ο ΑΝΤΙΔΗΜΑΡΧΟΣ

ΓΕΩΡΓΙΟΣ Χ. ΜΑΡΓΩΜΕΝΟΣ

**Εσωτερική Διανομή**

- Γρ. Δημάρχου

- Γρ. Γεν. Γραμματέα

- Αντιδήμαρχο κ. Γεώργιο Μαργωμένο